వీ-లింక్‌కు 'ప్రతిభా' పురస్కారం
ముంబై (ఏజెన్సీ)| PNR| Last Modified      బుధవారం,  5 సెప్టెంబరు 2007 (17:13 IST)
ది ఇన్‌స్టిట్యూట్ ఆఫ్ ఎకనమిక్ స్టడీస్ (ఐఈఎస్) వీ-లింక్ ట్యాక్సీస్‌కు 'ప్రతిభా' పురస్కారాన్ని ప్రకటించింది. అలాగే అత్యున్నతమైన రవాణా సేవలందించినందుకుగాను కంపెనీ మేనేజింగ్ డైరక్టర్ నీరజ్ గుప్తాకు 'ఉద్యోగ్ రతన్' పురస్కారాన్ని ఐఈఎస్ నిర్ధారించింది. ఇదిలా ఉండగా వీ-లింక్ ఇటీవల ముంబైలో మేరు పేరిట ప్రపంచస్థాయి మీటర్‌డ్ ట్యాక్సీ సేవలను ప్రవేశపెట్టింది. సమీప భవిష్యత్తులో వీ-లింక్ తన సేవలను న్యూఢిల్లీ నగరానికి కూడా విస్తరింపచేయనున్నది.
అంతేకాక వచ్చే మూడు లేదా ఐదు సంవత్సరాలలో దేశంలోని ప్రధాన పట్టణాలలో కనీసం 10,000 ట్యాక్సీలను నడపాలనేది కంపెనీ లక్ష్యమని వీ-లింక్ ఒక ప్రకటనలో తెలిపింది. పురస్కారాన్ని అందుకున్న సందర్భంగా వీ-లింక్ ఎం.డీ నీరజ్ గుప్తా మీడియాతో మాట్లాడుతూ పురస్కారంతో తమపై బాధ్యత మరింత పెరిగిందని, లక్ష్యాలను పెంచుకునేందుకు ఊతమిస్తున్నదని తెలిపారు.
సంబంధిత వార్తలు